**Torshov Lilleborg menighetsråd**

**Vedtatt i møte i menighetsrådet 16.03.2017**

**STED OG DATO:** Torshov kirke onsdag 08.02.2017

**TIL STEDE**: **FORFALL:**

Unn Line Midttun Siv Hjellnes Olav R. Grøttum Arne Holen

Grethe Ryen Tsahai Gomwalk-Jacobsen Kari Jordheim Inger Johanne Aas

Katja B. Frost Ingvild Nesheim

Paul Aage Aasheim

Harald Kjøl

Signe Fyhn

**Sekretær:** Eli Djupvik

**PROTOKOLLEN**

Alle vedtak er enstemmige, om ikke annet fremgår av den enkelte sak.

**TIL BEHANDLING:**

**Sak MR 09/17:** Godkjenning av innkalling og dagsorden

**Sak MR 10/17:** Godkjenning av protokoll for menighetsrådsmøtet 18.01.2017

**Sak MR 11/17** Høring om ny ordning for utpeking av biskoper

**Sak MR 12/17** Forslag til kandidater ny biskop i Oslo

**Sak MR 13/17** Innkjøp av nytt kjøleskap og vannkoker til kjøkken i Torshov

**Sak MR 14/17** Kirkerådets kulturkonferanse. Kirkebygg: arkitektur og utsmykning

**Sak MR 15/17** Deltakelse i prostiets påskemagasin

**Sak MR 16/17** Omgjøring av vedtak på søknad fra nigeriansk/ ghanesisk

**Sak MR 17/17** Endring av møtedato i mars?

**Sak MR 18/17** Mer utleie i Lilleborg kirke, økte inntekter

**Sak MR 19/17** Orienteringssaker

**Sak MR 20/17** Eventuelt

**Saksliste:**

**Sak MR 09/17** Godkjenning av innkalling og dagsorden

**Vedtak:** Innkalling og saksliste godkjennes.

Det ble meldt noen saker til orientering.

**Sak MR 10/17** Godkjenning av protokoll for menighetsrådsmøtet 18.02.2017

**Vedtak:** Protokollen fra 18.02.2017 godkjennes.

**Sak MR 11/17** Høring om ny ordning for utpeking av biskoper

 Det vises til sak 04/ 17 i sakens anledning.

**Vedtak:** Menighetsrådet takker Inger Johanne Aas for forberedelsene av

denne saka.

Menighetsrådet går inn for ordningen med tilsetting i særskilt tilsettingsorgan med følgende begrunnelse;

Viktigheten av å sikre et sammensatt/ bredt bispekollegium med representanter fra de ulike utdanningsinstitusjonene og at det etterstrebes en lik representasjon av kjønn i bispekollegiet.

Betydningen av å ivareta biskopens selvstendighet og dermed sikre en maktbalanse i kirkens ledelsesstruktur. Dette taler for at biskoper ikke utnevnes av Kirkerådet. I tilsettingen av biskoper er det nødvendig at helhetskirkelige hensyn ivaretas. Dette taler imot en ren valgordning, men at tilsetting skjer i et eget tilsettingsorgan​.

Ha et tilsettingsorgan som kan dekke en noe bredere kompetanse med tanke på den spesifikke oppgaven å tilsette biskoper, - kompetanse knytta til personaladministrasjon, rekruttering og teologisk-akademisk kompetanse. Medlemmer til Kirkerådet velges med henblikk på andre kompetansebehov og perspektiver.

**Sak MR 12/17** Forslag til kandidater ny biskop i Oslo

Menighetsrådet inviteres til å komme med forslag til kandidater. Forslagene følges av en kort begrunnelse. Svarfrist 24. feb.

**Vedtak:** Torshov og Lilleborg menighetsråd fremmer følgende forslag til

kandidater på ny biskop i Oslo:

* Kari Veiteberg. Prest i Kirkens Bymisjon i Oslo, Tøyenkirken. Hun aksepterte å være blant de nominerte til biskop i Sør Hålogaland (2015). Hun har et sterkt engasjement for en åpen og inkluderende kirke. Hun evner å være kontekstuell og tydelig i sitt virke som prest. Hun disputerte til dr.theol med avhandlinga Kunsten å framføre gudstenester. Dåp i Den norske kyrkja (2006) og har gitt ut et større antall artikler og publikasjoner.
* Elisabeth Thorsen. Ledende prest i Oslo domkirke. Troverdig og tillitsfull.
* Olav Fykse Tveit. Generalsekretær i Kirkenes verdensråd. Internasjonal og økumenisk

erfaring.

* Helga Byfuglien. Preses. Vi trenger en biskop i Oslo som er synelig.
* Signe Fyhn. Mangeårig sokneprest i Lilleborg, nå i Torshov og Lilleborg.

**Sak MR 13/17** Innkjøp av nytt kjøleskap og vannkoker til kjøkken i Torshov

Det lønner seg ikke å reparere det gamle kjøleskapet.

Vannkokeren lekker.

**Vedtak:** Pent brukt kjøleskap kjøpes for kr 5000,- pluss omkostninger. Vannkoker kjøpes for kr 500,-

**Sak MR 14/17** Kirkerådets kulturkonferanse. Kirkebygg: arkitektur og utsmykning

16.-17. mars. Pris kr 990,-

**Vedtak:** Lasse Bjølgerud og Tore Gundersen deltar fra Torshov og Lilleborg menighet og får dekket konferanseavgiften. Menighetsrådet ønsker en liten rapport i etterkant.

**Sak MR 15/17** Deltakelse i prostiets påskemagasin

Begrunnelsen for ikke å delta i prostiets magasin før jul handlet om økonomi og mangel på distribusjon. Forutsetning for ny deltakelse er bedret distribusjon lokalt.

**Vedtak:** Menighetsrådet står på stand tre steder en dag før påske for å dele ut magasinet. Det bestilles 2000 eks av prostiets påskemagasin.

**Sak MR 16/17** Omgjøring av vedtak på søknad fra nigeriansk/ ghanesisk

 pinsemenighet om leie av lokaler

Det vises til sak MR 06/17 i sakens anledning.

 Leietaker problematiserer sitt lydnivå i forhold til andre leietakere i bygget

 samtidig.

**Vedtak:** Menigheten Fire of Mountains and Miracle Ministries får leie

Dagligstua i Lilleborg på søndager fra 12. februar, når der ikke er menighetsarrangement, inntil evt oppussing starter. Leie kr 500,- pr gang.

**Sak MR 17/17** Endring av møtedato i mars?

15. mars er to medlemmer av menighetsrådet invitert til møte i bispedømme-

rådet og soknepresten har ferie. Kan møtet flyttes til 16. mars? Hvem vil delta

på møtet i bispedømmerådet?

**Vedtak:** Møtet i menighetsrådet flyttes til torsdag 16. mars kl 18-20 i Lilleborg.

Hvem deltar i møtet mellom bispedømmeråd og menighetsråd utsettes til

møtets saksliste foreligger.

Forslag til saker på møtet mellom bispedømmeråd og menighetsråd:

* Hva kan bispedømmerådet bidra med overfor lokalmenighetene?
* Kirka er en aktør i lokalsamfunnet, utadvendt og inkluderende.
* Hvilke strategiske tanker har bispedømmerådet for Oslo indre by med henblikk på kirkebruksplanen?

**Sak MR 18/17** Mer utleie i Lilleborg kirke, økte inntekter

 Menigheten avventer ferdig rehabilitering av Lilleborg kirke. Torshov kirke er

 KFIOs prioritet for rehabilitering i 2018, vil ta ca 3 år, trenger kontorplasser

mens den pågår. I dag har vi følgende faste leietakere: to migrant menigheter, fire kor, en forening, lager, tre kunstnere og Ten Sing. Hyppig utleie til dåpsfester og årsmøter, noen minnesamvær.

**Vedtak:** Saken utsettes inntil videre.

**Sak MR 19/17** Orienteringssaker

* Orientering fra fellesrådet
	+ Fellesrådet bevilger 6 millioner fra årets rehabiliteringsbudsjett til sikringstiltak og utbedring på tak og fasade på Torshov kirke
	+ Fellesrådets administrasjon planlegges samlokalisert i gamle Oslo hospital
* Orientering om vennskapsmenighetene
	+ Sør-Sudan: selv om befolkningen har måttet flykte feires gudstjenester i Dangaji på søndager, solidaritetsgudstjeneste 12. mars i Lilleborg
	+ Jerusalem: oversendt formell hilsen til nyvalgt biskop
* Orientering fra stab
	+ Fast kantor i Lilleborg fra slutten av sept.
* Orientering fra trosopplæringsleder
	+ Barnesang som korprosjekt til jazzmessa, invitasjon til fjorårets fireåringer, facebook-gruppe med påmelding, pilotprosjekt for å se om kor er liv laga
	+ Invitasjon bibelkurs for 10-åringer, månedlige samlinger, utdeling av NT på såmannssøndagen
	+ Familiespeiding med fire familier, hvorav ti barn, liten rapport på nettsidene
	+ Søknad Grønne midler fra bydelen; insektshotell og humlevennlige vekster
* Orientering om rehabilitering i Lilleborg kirke
	+ Taket ferdig innen 20. feb
	+ Atriet blir innerom – ønsket bruk?
	+ Menighetsrådet håper og forventer rehabilitering av det eksisterende
* Jubileumskonsert/ gjenåpning av Lilleborg kirke høsten 2017
* Hilsen fra prost Marit Bunkholt med takk for flott mottakelse og kirkekaffe
* Bemanningsutvalget i Oslo bispedømme ser på bispedømmekontorets administrasjon, vekting av måleenheter i lokalmenighetene, spesialprestetjenesten, kirkebruksplanen

**Vedtak:** Orienteringene tas til etterretning.

**Sak MR 20/17 Eventuelt**

Menighetsrådet ber staben utarbeide stands til bydelsdagene og andre arr for

å synliggjøre oss selv bedre.

Oslo, 10.02.2017

Unn Line Midttun Eli Djupvik

Leder i menighetsrådet Daglig leder